|  |
| --- |
| Paskatos pritraukti aukštos profesinės kvalifikacijos specialistus į Klaipėdos miesto savivaldybę administravimo tvarkos aprašo |
| 3 priedas |

**(Paskatos skyrimo ir Klaipėdos miesto savivaldybės biudžeto lėšų naudojimo sutarties forma)**

**PASKATOS SKYRIMO IR KLAIPĖDOS MIESTO SAVIVALDYBĖS BIUDŽETO LĖŠŲ NAUDOJIMO SUTARTIS**

Nr.

Klaipėda

**Klaipėdos miesto savivaldybės administracija** (toliau – Savivaldybė), atstovaujama administracijos direktoriaus [*vardas, pavardė*], veikiančio pagal Savivaldybės administracijos nuostatus, ir [*vardas, pavardė, asmens kodas*] (toliau – Paskatos gavėjas), toliau kartu vadinamos (‑i) Šalimis, o kiekviena(s) atskirai – Šalimi, sudarė šią Paskatos skyrimo ir Klaipėdos miesto savivaldybės biudžeto lėšų naudojimo sutartį (toliau – Sutartis).

Sutartis sudaroma įvykdžius visas Klaipėdos miesto savivaldybės [*data*] tarybos sprendimu Nr. [*numeris*] patvirtintame „Dėl Paskatos pritraukti aukštos profesinės kvalifikacijos specialistus į Klaipėdos miesto savivaldybę administravimo tvarkos aprašo patvirtinimo“ patvirtinto Paskatos pritraukti aukštos profesinės kvalifikacijos specialistus į Klaipėdos miesto savivaldybę administravimo tvarkos aprašo (toliau – Aprašas) nustatytas procedūras. Sutarties sudarymo pagrindas – Klaipėdos miesto savivaldybės administracijos direktoriaus [*data*] įsakymas Nr. [*numeris*] [*pavadinimas*].

**I SKYRIUS**

**SUTARTIES OBJEKTAS IR JO KAINA**

1. Sutarties objektas – paskata aukštos profesinės kvalifikacijos specialistui, persikeliančiam dirbti ir gyventi į Klaipėdos miesto savivaldybę. Laikoma, kad visos paskatos gavimo sąlygos yra aprašytos paskatos paraiškoje, kuri yra neatsiejama Sutarties dalis.
2. Sutarties vertė (paskatos suma) – [*skaičius*] Eur:

[išvardijamas t*inkamų finansuoti išlaidų sąrašas pagal Aprašo 11 punktą*, *nurodant konkrečios paslaugos pavadinimą ir išlaidų sumą eurais.*]

1. Finansavimo šaltinis: Ekonominės plėtros programos (Nr. 02) priemonė „Verslo sąlygų gerinimas, remiant SVV subjektus“ (02.01020104).

**II SKYRIUS**

**SUTATIES VYKDYMO TERMINAI**

1. Sutartis galioja 12 mėnesių nuo Sutarties įsigaliojimo datos.

**III SKYRIUS**

**ATSISKAITYMAI IR MOKĖJIMAI**

1. Paskatos gavėjui, jei jis įgyvendina Sutarties 1 punkte nustatytus įsipareigojimus, paskatos suma pagal Sutarties 2 punkte išvardytas paslaugų rūšis ir joms nustatytas sumas suteikiama avansu pateikus žemiau išvardytus dokumentus:
   1. VĮ Registrų centre registruotą nuomos sutartį;
   2. lietuvių kalbos kursų užsienio šalių piliečiams sutartį;
   3. išankstinio apmokėjimo ar PVM sąskaitas faktūras pagal Sutarties 2 punkte išvardytas paslaugų rūšis.
2. Mokėjimai įvykdomi ne vėliau kaip per 30 kalendorinių dienų nuo šių dokumentų pateikimo.

**IV SKYRIUS**

**ŠALIŲ ĮSIPAREIGOJIMAI IR ATSAKOMYBĖ**

1. **Savivaldybė įsipareigoja:**
   1. sudaryti Paskatos gavėjui visas sąlygas, suteikti informaciją ar dokumentus, reikalingus sutartiniams įsipareigojimams įvykdyti;
   2. priimti ir sumokėti už tinkamai suteiktas paslaugas Sutartyje nustatytais terminais ir tvarka.
   3. **Savivaldybė turi teisę** nemokėti už netinkamai Sutarties 1 punkte nustatytų įsipareigojimų įgyvendinimą.
2. **Paskatos gavėjas įsipareigoja:**
   1. 12 mėnesių nuo Sutarties įsigaliojimo datos būti deklaravęs gyvenamąją vietą Klaipėdos miesto savivaldybėje. Gyvenamąją vietą Klaipėdos miesto savivaldybėje deklaruoti per 1 mėnesį nuo Sutarties įsigaliojimo datos. Nuomos sutartis privalo būti registruota VĮ Registrų centre;
   2. 12 mėnesių nuo Sutarties įsigaliojimo datos dirbti Klaipėdos miesto savivaldybės teritorijoje registruotoje įmonėje;
   3. panaudoti Sutarties 2 punkte nustatytą paskatos sumą per 6 mėnesius nuo Sutarties įsigaliojimo datos ir pasibaigus minėtam terminui pateikti Savivaldybei tikslinį paskatos panaudojimą įrodančius dokumentus (PVM sąskaitas faktūras, jei apmokėjimui buvo pateiktos išankstinio apmokėjimo sąskaitos);
   4. raštu pranešti Savivaldybei apie negalėjimą įvykdyti Sutarties 8.1 ir 8.2 papunkčiuose nustatytus įsipareigojimus tuoj pat nuo tokių aplinkybių atsiradimo;
   5. raštu informuoti Savivaldybę apie kartu su paskatos paraiška pateiktos nuomos sutarties keitimą ir (arba) nutraukimą. Nustačius, kad pakeitimas ir (arba) nutraukimas kartu su paskatos paraiška pateiktą nuomos sutartį pažeidžia Sutarties 8.1 papunktį, Paskatos gavėjas privalo Savivaldybei grąžinti Sutarties 2 punkte nustatytą paskatos sumą;
   6. grąžinti Sutarties 2 punkte nustatytą paskatos sumą, jei Paskatos gavėjas anksčiau laiko nutraukia kartu su paskatos paraiška pateiktą darbo sutartį ir per 20 darbo dienų nesudaro naujos darbo sutarties, atitinkančios Aprašo 9.2-9.4. papunkčiuose nustatytus reikalavimus, likusiam Sutarties laikotarpiui. Paskatos gavėjas panaudotą paskatos sumą privalo grąžinti per 10 darbo dienų nuo kartu su paskatos paraiška pateiktos darbo sutarties nutraukimo datos;
   7. savarankiškai apsirūpinti materialiniais ištekliais, reikalingais Sutartyje nustatytiems įsipareigojimams įvykdyti;
   8. įgyvendamas Sutartį bendradarbiauti su Klaipėdos miesto savivaldybės Ekonominės plėtros grupe ir operatyviai reaguoti į išsakytas pastabas bei pageidavimus;
   9. atlyginti Savivaldybės nuostolius, atsiradusius dėl Paskatos gavėjo kaltės – dėl sutartinių įsipareigojimų nevykdymo, normatyvinių dokumentų reikalavimų pažeidimo;
   10. vykdyti visus teisėtus ir neprieštaraujančius Sutarties nuostatoms raštiškus Savivaldybės nurodymus, susijusius su Sutarties vykdymu;
   11. nedelsdamas raštu informuoti Savivaldybę apie bet kurias aplinkybes, trukdančias ar galinčias sutrukdyti Paskatos gavėjui tinkamai užtikrinti sutartinių įsipareigojimų įvykdymą;
   12. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.

**V SKYRIUS**

**ŠALIŲ ATSAKOMYBĖ**

1. **Šalys susitaria, kad esminiu Sutarties pažeidimu bus laikomas:**
   1. pažeidimas, atitinkantis Lietuvos Respublikos civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
   2. pažeidimas, kai Paskatos gavėjas, raštiškai įspėtas, be objektyvių priežasčių vilkina sutartinių įsipareigojimų vykdymą.

**VI SKYRIUS**

**KITOS SUTARTIES SĄLYGOS**

1. **Sutarties nutraukimas prieš terminą:** Sutartis nutraukiama, jeiPaskatos gavėjas bankrutuoja, arba kai įstatymuose ir kituose teisės aktuose numatyta tvarka susidaro analogiška situacija.
2. Įspėjus Paskatos gavėją apie esminį Sutarties pažeidimą, Sutartis nutraukiama per 30 kalendorinių dienų nuo įspėjimo Paskatos gavėjui išsiuntimo dienos. Laikoma, kad siuntimo ir gavimo diena sutampa, kai pranešimas yra siunčiamas el. paštu.
3. Paskatos gavėjas neturi teisės vienašališkai nutraukti Sutarties nesant pagrindo, nurodyto Sutartyje arba Lietuvos Respublikos teisės aktuose. Vienašališkai nutraukęs Sutartį Paskatos gavėjas moka 10 proc. dydžio baudą nuo pradinės Sutarties vertės.
4. **Nenugalimos jėgos aplinkybės:**
   1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsdama pranešė kitai Šaliai apie kliūtį bei jos poveikį įsipareigojimams vykdyti.
   2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei Atleidimo nuo atsakomybės esant nenugalimos jėgos (*force majeure*) aplinkybėms taisyklėse (Lietuvos Respublikos Vyriausybės 1996 m. liepos 15 d. nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
   3. Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (*force majeure*) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
   4. Jeigu kuri nors Sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Savivaldybė raštu nenurodo kitaip, Paskatos gavėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.
   5. Paskatos gavėjas patvirtina, kad jis nežino apie nenugalimos jėgos (*force majeure*) aplinkybes, kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
   6. Jeigu Sutarties Šalis, kurią paveikė nenugalimos jėgos (*force majeure*) aplinkybės, ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos (*force majeure*) aplinkybių atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos (*force majeure*) aplinkybes, įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
   7. Jeigu nenugalimos jėgos (*force majeure*) aplinkybės trunka ilgiau kaip 80 kalendorinių dienų, tada bet kuri Sutarties Šalis turi teisę nutraukti Sutartį, įspėjusi apie tai kitą Šalį prieš 40 kalendorinių dienų. Jei pasibaigus šiam 40 kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.
5. **Ginčų sprendimo tvarka:** kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų būdu vadovaujantis Civiliniu kodeksu, kitais teisės aktais, paskatos paraiškos dokumentais. Jeigu anksčiau nurodyti ginčai, nesutarimai ar reikalavimai negali būti išspręsti derybų būdu per 15 kalendorinių dienų, tai Šalys susitaria spręsti juos Lietuvos Respublikos civilinio proceso kodekso nustatyta tvarka, paduodamos ieškinį teismui pagal Paslaugų gavėjo buveinės vietą, nurodytą Juridinių asmenų registre.
6. **Kitos Sutarties sąlygos:**
   1. Sutartis įsigalioja tik po to, kai ją pasirašo abiejų Šalių įgalioti atstovai.
   2. Sutartis galioja, kol įvykdomi sutartiniai įsipareigojimai.
   3. Sutarties galiojimo pabaiga neatleidžia Sutarties Šalių nuo tinkamo sutartinių įsipareigojimų, atsiradusių iki Sutarties galiojimo pabaigos, pagal Sutartį įvykdymo.
   4. Sutarties sąlygos Sutarties galiojimo laikotarpiu negali būti keičiamos.
   5. Kiekviena Sutarties Šalis padengs savo išlaidas, susijusias su Sutarties pasirašymu ir vykdymu, išskyrus atvejus, aiškiai nurodytus Sutartyje.
   6. Jeigu kurios nors Sutarties sąlygos paskelbiamos negaliojančiomis, kitos Sutarties sąlygos lieka toliau galioti.
7. **Baigiamosios nuostatos:**
   1. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami el. paštu ar faksu, įteikiami pasirašytinai, jų originalai visais atvejais įteikiami kitai Šaliai asmeniškai ar siunčiami registruotu ar kurjeriniu paštu, kiekvienam iš jų Sutartyje nurodytu atitinkamu adresu. Laikoma, kad siuntimo ir gavimo diena sutampa, kai pranešimas yra siunčiamas el. paštu ar faksu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 darbo dienas nuo minėto pasikeitimo dienos raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai (pranešimai) yra laikomi gautais.
   2. Sutartis sudaroma lietuvių kalba.
   3. Sutartis sudaryta dviem egzemplioriais – po vieną kiekvienai Šaliai.
8. **Prie Sutarties pridedami priedai yra neatskiriama Sutarties dalis,** Sutartį sudarantys dokumentai laikomi vienas kitą paaiškinančiais (dokumentai saugomi pas Savivaldybę): paskatos paraiška [*nurodoma pareiškėjo vardas ir pavardė, paraiškos kodas, paraiškos pateikimo data*].
9. **Savivaldybės atsakingas asmuo už Sutarties vykdymą ir kontrolę** – Ekonominės plėtros grupės vadovė Reda Švelniūtė, tel. (8 46) 39 60 63, el. p. reda.svelniute@klaipeda.lt, kuri koordinuoja šios Sutarties vykdymą. Pasikeitus atsakingiems asmenims už Sutarties vykdymą ir kontrolę, Paslaugų gavėjas apie tai informuos atskiru rašytiniu pranešimu.

**VIII SKYRIUS**

**ŠALIŲ ADRESAI IR REKVIZITAI**

|  |  |
| --- | --- |
| [**S*avivaldybės pavadinimas***]  [*Adresas*]  Kodas  A. s. LT  [*Banko pavadinimas*]  Banko kodas  Tel.  El. p.  (pareigos)  *A. V.*  *\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(parašas)*  (vardas ir pavardė) | [***Paskatos gavėjo vardas ir pavardė***]  [*Adresas*]  A. s. LT  [*Banko pavadinimas*]  Banko kodas  Tel.  El. p.  (pareigos)  *A. V.*  *\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(parašas)*  (vardas ir pavardė) |